Messi, Inyesta, Dani Alves. Neymar bilan birga eng ko‘p o‘yin o‘tkazgan futbolchilardan iborat ramziy terma jamoa

Transfermarkt portali PSJ hujumchisi Neymar bilan birgalikda o‘yinlarda eng ko‘p qatnashgan futbolchilardan iborat ramziy terma jamoani tuzdi.

Undan Neymarning asosan “Barselona”dagi sobiq sheriklari, shuningdek, PSJ va “Santos”dagi jamoadoshlari ham o‘rin oldi.
Neymar bilan birgalikda eng ko‘p o‘yinda qatnashgan futbolchi Dani Alves bo‘ldi. Neymar va Alves Braziliya terma jamoasidan tashqari, “Barselona” va PSJ klublarida birgalikda 196 ta o‘yin o‘tkazgan.
Ramziy terma jamoa bilan tanishing:
Darvozabon: Rafael (100 o‘yin);
Himoyachilar: Xerard Pike (144), Tiago Silva (127), Xordi Alba (127), Dani Alves (196);
Yarimhimoyachilar: Serxio Buskets (158), Andres Inyesta (140), Ivan Rakitich (130);
Hujumchilar: Lionel Messi (161), Luis Suares (124), Neymar.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!